wickkiey/tamil-wikipedia-markdown huggingface dataset:
# ஐதரசன் எரிபொருள்

**ஐதரசன் எரிபொருள் **மாசுகளை வெளியிடாத தூய்மையான எரிபொருள்**. **அது** ஆக்சிசனுடன் **வினைபுரியும் போது நீர் மூலக்கூறுகளை உருவாக்கும்**. **இந்த நீர் மூலக்கூறுகளை கலன்களில் சேகரித்து வைத்தால் பின்னோக்கு வினை அதாவது நீரிலிருந்து ஐதரசன், ஆக்சிசனை பிரிக்கும் வினைக்கும் பயன்படுத்தலாம்**. **இது பெரும்பாலும் மின்வேதிக்கலன்கள், உள்ளெரி பொறி இயந்திரம் உள்ளிட்டவைககள் மூலம் வானகங்கள், மின்னணு பொருட்களுக்கு மின்னூட்டம் செய்ய  பயன்படுத்தப்படுகிறது**.** இது  விண்கலன்களை உந்த பயன்படுத்தப்படுகின்றது, மேலும் இது வருங்காலங்களில் பயண வாகனங்கள், வானூர்திகளில் எரிபொருளாக திறம்பட பயன்படுத்தவேண்டி அதன் உற்பத்தி பெருக்கம் அதிகரிக்கும் என கணிக்கப்பட்டுள்ளது.  

ஐதரசன் தனிம வரிசை அட்டவணையில் முதல் தொகுதி, முதல் வரிசையில், முதல் தனிமம் என்ற பெருமையைப் பெற்றுள்ளது. இது தனிம வரிசை அட்டவணையிலேயே எடை குறைந்த தனிமமாகும். இது குறைந்த எடை உடையதால் வளிமண்டலத்தில் விரவி உள்ளதாலும் இதன் தூய்மையான வடிவத்தை காண்பது அரிது, H<sub>2</sub>. தூய்மையான ஐதரசன் (H<sub>2</sub>) காற்றிலுள்ள ஆக்சிசனோடு (O<sub>2</sub>) எரியும்போது  நீர்  (H<sub>2</sub>O) மூலக்கூறுகள் உருவாகும் அதனுடன் ஆற்றலும் வெளிப்படும். அதை கீழ்க்கண்ட சமன்பாட்டின் மூலம் கூறலாம்.  
: 2H<sub>2</sub>(g) + O<sub>2</sub>(g) → 2H<sub>2</sub>O(g)  
(இவ்வினையில் ஐதரசன் தூய ஆக்சிசனோடு அல்லாமல் வளிமண்டல காற்றுடன் வினைபுரிந்தால் நீர் மூலக்கூறுகளுடன் சிறிதளவு நைட்ரசன் ஆக்சைடுகளையும் கொடுக்கும்.)  

## உற்பத்தி
இயற்கையில் ஐதரசன் தூய்மையாக கிடைப்பதில்லை எனவே தொழிற்சாலைகள் மூலம் செயற்கையாக உற்பத்தி செய்ய அதிக ஆற்றலை செலவழிக்க வேண்டியுள்ளது.  ஐத்ரசனை மின்னாற்பகுப்பு , நீராவிய மெத்தேன் மறுவாக்கம் உள்ளிட்ட பல்வேறு வழிகளில் உற்பத்தி செய்யலாம். மின்னாற்பகுப்பு முறையில் குறிப்பிட்ட மின்னழுத்தத்தில் (நேர், எதிர்) மின்வாய்களில் மின்னாற்றலை செலுத்தி நீரிலிருந்து தூய்மையான ஐத்ரசனையும் ஆக்சிசனையும் பிரித்தெடுக்கலாம். இந்த முறை மூலம் ஐத்ரசனை மிகக்குறைந்த செலவில் உற்பத்தி செய்யும் எளிமையான முறையாகும். நீராவிய மெத்தேன் மறுவாக்க முறை என்பது மீத்தேனிலிருந்து ஐத்ரசனை உற்பத்தி செய்யும் வழிமுறையாகும், இது தற்போதுள்ள ஒரு முன்னணி வழிமுறை. எனினும் இம்முறை மூலம் ஐத்ரசனை உற்பத்தி செய்யும்போது பக்க விளைபொருட்களாக கார்பன் டை ஆக்சைடு, கார்பன் மோனாக்சைடு போன்ற உலக வெப்பமயமாக்கலுக்கு காரணமான பச்சை வீடு வாயுக்கள் வெளியிடப்படுகிறது. இவ்விரண்டு செயல்களிலும் ஐதரசன் ஆக்சிசனுடன் இணைந்து நீர் மூலக்கூறுகளை உருவாக்குகிறது.  

மின்னாற்பகுப்பு மூலம் தூய்மையான ஐத்ரசனையும் ஆக்சிசனையும் நீரிலிருந்து உற்பத்தி செய்ய முடியும். இவ்வாறு உற்பத்தி செய்யப்பட்ட ஐதரசன் எரிபொருள் கலனில் எரிபொருளாக பயன்படுத்தலாம்.  

## பயன்கள்
ஐதரசன் எரிபொருள் விண்வெளிக்கலனை உந்த, மகிழுந்து, படகுகள், வானூர்திகள், கையடக்க/நிலையான  எரிபொருள் கலன்கள்  உள்ளிட்டவைகளுக்கு ஆற்றலை கொடுக்கும் எரிபொருளாக பயன்படுகிறது. ஐத்ரசனை அதி அழுத்த அல்லது தாழ்வெப்ப உருளைகளில் சேமித்து வைப்பது என்பது மிகக்கடினம் என்பதால் அதனை மகிழுந்துகளில் எரிபொருளாக பயன்படுத்த சிக்கல் உள்ளது.  


=
# சிசெரோ



**மார்க்கசு துல்லியசு சிசெரோ** (; ; , ஆங்கில வடிவம் **துல்லி** ; 3 ஜனவரி கி.மு106 – 7&nbsp;திசம்பர் கி.மு43) ஒரு உரோமானியரும் மெய்யியலாளரும், அரசியலாளரும், வழக்கறிஞரும், சொற்பொழிவாளரும், அரசியல் கோட்பாட்டாளரும், மன்ற உறுப்பினரும், அரசியலமைப்பாளரும் ஆவார்.. இவர் உரோமானியச் செல்வந்தர் குலத்தின் செல்வ வளமிக்க நகரியக் குடும்பத்தைச் சார்ந்தவர். இவர் பரவலாக உரோமின் மாபெரும் சொற்பொழிவாளராகவும் உரைநடையாளராகவும் கருதப்பட்டவர்.  

இலத்தின் மொழியின்பால் இவரது செல்வாக்கு செறிவானது. இலத்தீனில் மட்டுமன்றி பிற ஐரோப்பிய மொழிகளின் உரைநடையும் கூட பீன்னாட்களில் 19ஆம் நூற்றாண்டுவரை, ஒன்று இவரைப் பின்பற்றியது அல்லது எதிர்த்துச் செயல்பட்டது.. Michael Grant அவர்களின் கூற்றுப்படி,சிசெரோவைப் போல "வேறு எம்மொழியின் அறிஞருமே இவ்வளவு தாக்கத்தை ஐரோப்பிய மொழிகளின் இலக்கியத்திலும் எண்ணவோட்டத்திலும் செலுத்தியதில்லை". சிசெரோ கிரேக்க மெய்யியலின் முதன்மையான சிதனைப்பள்ளிகலையுமுரோமானியருக்கு அறிமுகப்படுத்தினர். மேலும் புதிய பல மெய்யியல் கலைச்சொற்களை இலத்தின மொழியில் உருவாகினார். காட்டாக *humanitas*, *qualitas*, *quantitas*, and *essentia* போன்ற கலைச்சொற்களை பயன்படுத்தி செவ்வியல் இலத்தீன் மொழியை வளப்படுத்தினார். இதனால் இவர் மொழியியலாளர், மொழிபெயர்ப்பாளர், மெய்யியலாளர் எனவெல்லாம் பன்முகத் தளங்களில் பெயர்பெற்றார்.  

இவரது நூல்கள் ஐரோப்பியப் பண்பாட்டில் பெருந்தாக்கம் செலுத்தி வருபவையகும். உரோம வரலாற்றை எழுத இவரது நூல்கள் இன்றும் முதன்மையான சான்ருகளை அளித்து வருகின்றன. குறிப்பாக உரோமக் குடியரசு வீழ்ச்சியின் கடைசி காலம் குறித்து எழுத இவையே பெரிதும் பயன்படுகின்றன.
# இயற்கை பற்றிய டெமாக்கிரெட்டிய, எபிக்கியூரிய மெய்யியல் வேறுபாடு



**''இயற்கை பற்றிய டெமாக்கிரெட்டிய, எபிக்கியூரிய மெய்யியல் வேறுபாடு**' என்ற நூல் கார்ல் மார்க்சு முனைவர் பட்டம் பெற அளித்த பல்கலைக்கழக ஆய்வுரை ஆகும். இது 1841இல் முடிக்கப்பட்டது. இந்த ஆய்வுரை இயல்நிகழ்வு (contingency) எனும் பொருள் பற்றிய டெமாக்கிரெட்டசு, எபிக்கியூரசு ஆகிய இருவரின் அணுவாதம் குறித்த ஒப்பீட்டு ஆய்வாகும்.  

இவர் ஆய்வுரையின் அறிவுரையாளர் இவரது நண்பரும் இளம் எகலியரும் ஆகிய புரூனோ பாயெர் ஆவார்.
# பிரணாம்


இந்து சமயத்தில் இறைவனையும், குருமார்களையும், பெரியவர்களையும் வணங்கும் முறைக்கே சமஸ்கிருத மொழியில் **பிரணாம்** (Pranama) (, प्रणाम) என்பர்.  

## சொற் பிறப்பு
சமசுகிருத மொழியில் பிரணாம் என்ற சொல்லில் உள்ள *பிர* (*pra*) (: प्र) மற்றும் *ஆணம்* (Anama) (आनम); என்பதில் *பிர* என்பதற்கு (இறைவன்) முன் என்றும் *ஆணம்* என்பதற்கு தரையில் விழுந்து அல்லது குனிந்து வணங்குதல் எனப் பொருள். வட மொழியில், பெரியவர்களையும், குருமார்களையும், இறைவனையும் வணங்கும் முறையே பிராணம் என்பர்.  

## வணக்க முறைகள்

இந்துக்களின் பண்பாட்டில் ஆறு வகையான பிரணாம் அல்லது **வணக்கம்** தெரிவிக்கும் முறைகள் உள்ளன:  
- அஷ்டாங்கம் - கால்கள், வயிறு, மார்பு, கைகள், தாடை, மூக்கு, நெற்றி மற்றும் தலை ஆகிய எட்டு உறுப்புகள் (அஷ்டாங்கம்) தரையில் படுமாறு கோயிலில் இறைவனை வணங்கும் முறையாகும்.
- சாஷ்டாங்கம் - கால் விரல்கள், முழங்கால்கள், கைகள், மார்பு, முகவாய்க்கட்டை (தாடை) மற்றும் மூக்குப் பகுதிகள் தரையில் படுமாறு விழுந்து வணங்குதல்.
- பஞ்சாங்கம் - முழங்கால்கள், மார்பு, தாடை மற்றும் நெற்றி ஆகிய உறுப்புகள் தரையில் படுமாறு விழுந்து வணங்குதல்.
- தண்டவடாம் - குனிந்து முன்னந்தலை தரையில் படுமாறு வணங்குதல்
- நமஸ்காரம் - நெற்றியில் இருகை கூப்பி வணங்குதல்
- அபிநந்தம் - இரு கைகளை மார்பில் தொட்டு, குனிந்து வணங்குதல்

## தொடர்புடைய வணக்க முறைகள்
பிராணம் எனும் வணக்க முறைகளில் *சரணம்-ஸ்பர்சம்* , எனப்படும் காலைத் தொட்டு வணங்கும் முறை ஒன்றாகும்.  

வட இந்திய இந்து மக்களிடையே *நமஸ்காரம்* செய்தலே பொதுவான வணக்க முறையாகும்.  

## அடிக்குறிப்புகள்
# கில்கமேசு வெள்ளத் தொன்மம்


**கில்கமேசு வெள்ளத் தொன்மம்** (Gilgamesh flood myth) என்பது கில்கமேசு என்னும் காப்பியத்தில் இடம்பெற்றுள்ள வெள்ளம் தொடர்பான ஒரு தொன்மத்தைக் குறிக்கும். இந்த பலகை XI இல் சேர்க்கப்பட்ட கில்கமேசு காப்பிய வெள்ளத் தொன்மம் ஒரு எழுத்தாளரால் அட்ராகாசிசு காப்பியத்தில் இருந்த வெள்ளக் கதையைப் பயன்படுத்தி உருவாக்கப்பட்டது என்று பல அறிஞர்கள் நம்புகின்றனர். வெள்ளத் தொன்மம் தொடர்பான குறிப்புகள் காலத்தால் முந்திய சுமேரிய கில்கமேசுப் பாடல்களிலும் காணப்படுகின்றன. இதிலிருந்தே பபிலோனியாவின் பிற்காலப் பதிப்புக்கள் உருவாயின.
# இரப்பர் முத்திரை

தொழில்நுட்பத்தினுடன், தனிப்பட்ட இரப்பர் முத்திரையை எளிதில் பயன்படுத்தலாம், இவற்றை கடையில் செய்ய சில நிமிடங்களே ஆகும்.]]  

**இரப்பர் முத்திரை** (*rubber stamp*), குடையப்பட்ட, வார்க்கப்பட்ட, லேசர் பொறிக்கப்பட்ட, வன்பதனப்படுத்தப்பட்ட இரப்பர் தாளின் மீதுள்ள படிமம் அல்லது தோரணத்தின் மீது சாயம் அல்லது நிறமிகளால் உருவாக்கப்பட்ட ஒருவகை மை தடவப்பட்ட கைவினைப்பொருள் ஆகும். இந்த இரப்பர் தாள் நிலையான பொருட்களின்(மரக்கட்டை, அக்ரிலிக் தொகுதி) மீது பொருத்தப்படும். மேலும் வன்பதனப்படுத்தப்பட்ட இரப்பர் படிமம் ஒட்டிக்கொள்ளும் நுரையின் உதவியுடன் ஒட்டிக்கொள்ளும் வினைல் தாளுடன் இணைக்கப்பட்டு, எளிதில் உபயோகப்படுத்தும் வகையில் அக்ரிலிக் கைப்பிடியுடன் பயன்படுத்தப்படுகிறது. இவ்வகையான 'ஒட்டிக்கொள்ளும் இரப்பர் முத்திரைகள்' சிறிய அளவிலான இடத்தையே ஆக்கிரமிக்கும், மேலும் மரத்தின் மேல் பொருத்தப்படும் முத்திரைகளை விட விலை மலிவானது. இந்தகைப்பிடியின் மேல் புறத்திலிருந்து ஒளிபுகும் கண்ணாடி சாளரத்தின் கீழே எளிதில் முத்திரையின் நிலையை அறியும் வண்ணம் குறியிடப்பட்டிருக்கும், இதனால் அதிக துல்லியத்துடன் சரியான திசையில் முத்திரையிடலாம். எளிமையான வடிவமைப்பு கொண்ட தற்காலிக முத்திரையை உருளைகிழங்குகளிலும் பொறிக்கலாம். மை பூசப்பட்ட இரப்பர் முத்திரையை எந்த வகையிலான ஊடகத்தின் மீது அழுத்தும்பொழுது, இரப்பர் முத்திரையிலுள்ள படிமம் ஊடகத்தின் மீது பதிகிறது. ஊடகம் பொதுவாக துணி அல்லது காகிதம் போன்ற பொருள்களினால் இருக்கும்.  

வணிகரீதியாக கிடைக்கும் இரப்பர் முத்திரைகளை மூன்று வகைப்படுத்தலாம் அவை,  
- 1. அலுவலகத்தில் பயன்படுத்தப்படும் முத்திரைகள்
- 2. பொருட்களை அலங்கரிக்கப் பயன்படுத்தப்படும் முத்திரைகள்
- 3. குழந்தைகளின் விளையாட்டுப் பொருட்களாக பயன்படுத்தப்படும் முத்திரகள்

## அலுவலகப் பயன்பாட்டு முத்திரைகள்
அலுவலகத்திற்கான முத்திரைகள் பொதுவாக அலுவலக முகவரியையோ அல்லது லோகோவையோ குறிக்கப் பயன்படுகிறது. அவைகள் பெரும்பாலும் நகரும் பொருட்களால் ஆனது, இதனைப் பயன்படுத்துவோர் முத்திரைகளின் தேதியையோ, வார்த்தைகளையோ மாற்றலாம். இவைகள் உள்வரும் கடிதங்களின் மீது தேதியையோ அல்லது ஆவணங்களின் மீது பக்கஎண், குறிப்புதவிகளையோ குறிக்க உதவுகிறது. சில நாடுகளில் சட்டப்பூர்வமான ஆவணங்களில் கையெழுத்துடன் முத்திரையிடுவது பொதுவான நடைமுறையாகும், இது ஆவணங்களின் நம்பகத்தன்மையை அதிகரிக்கிறது.  
அலுவலப் பயன்பாடுகளில் மூன்று வகையான இரப்பர் முத்திரைகள் உள்ளன.  
- 1.) பராம்பரிய முத்திரை (Traditional stamp): இதில் மைத்திண்டு தனிகலனில் இருக்கும், முத்திரை தனியே இருக்கும்.
- 2.) சுயமாக மையிடப்பட்ட முத்திரை (self-inking stamp): இதில் மைத்திண்டின் கீழே இரப்பர் முத்திரை தலைகீழாக ஒட்டி இருக்கும், முத்திரையிடும்பொழுது இரப்பர் முத்திரை 180டிகிரிகோணம் சுண்டப்பட்டு முத்திரையிடுகிறது.
- 3.) முன்-மையிடப்பட்ட முத்திரை(pre-inked stamp): இதில் நிறைவித்த மை முத்திரை வடிவின் மீதுள்ளது, முத்திரையிடும்பொழுது படிமம் ஊடகத்தின் மீது பதிகிறது.

## மேலும் பார்க்க
- முத்திரை
# செல்லியம்மன் கோயில், அகரம்

**செல்லியம்மன் கோயில்** என்பது கிருஷ்ணகிரி மாவட்டம், போச்சம்பள்ளி வட்டத்தில் உள்ள அகரம் என்னும் ஊரில் தென்பெண்ணை ஆற்றின் கரையில் உள்ளது.  

## கோயிலின் சிறப்பு
இக்கோயில் கிட்டத்தட்ட 500 ஆண்டுகள் பழமை வாய்ந்தது. இன்று வரை இக்கோயிலை பல்வேறுபட்ட மக்கள் வணங்கி வருகின்றனர் . இக்கோயிலுக்கு குடும்பம் குடும்பமாக ஒவ்வொரு வெள்ளிக்கிழமைகளிலும் மக்கள் வந்து போவது வழக்கம், அது மட்டும் இன்றி ஆடி வெள்ளிக்கிழமைகளில் மக்கள் பொங்கல் வைத்து அம்மனுக்கு சிறப்பு பூசை செய்து வழிபடுவார்கள்.  

## மேற்கோள்
# அமராவதி சிற்றூர், குண்டூர் மாவட்டம்



மீதான மாறனின் தாக்குதல் சிற்பம்]]  

**அமராவதி ** (*Amaravathi*) இந்திய மாநிலம் ஆந்திராவில் குண்டூர் மாவட்டத்திலுள்ள ஓர் சிற்றூராகும். இது கிருஷ்ணா ஆற்றங்கரையில் அமராவதி மண்டலத்தில் உள்ளது. இப்பகுதியில் அசோகர் காலத்து அமராவதி பௌத்த தொல்லியல் களம் உள்ளது.  

அமராவதி தற்போது பேரூராட்சியால் நிர்வகிக்கப்படும் சிற்றூராக இருந்தபோதிலும், வரலாற்றில் முக்கியமான நகரமாக இருந்துள்ளது. பழங்காலத்தில் சாதவாகனர்களின் தலைநகரமாக இருந்துள்ளது. இங்கு பஞ்சராமா தலங்களில் அமரராமாவில் அமைந்துள்ள *சிறீ அமரலிங்கேசுவர சுவாமி கோவில்* அமைந்துள்ளதால் இந்துக்களுக்கு புனிதத்தலமாக உள்ளது. தவிரவும் கி.மு இரண்டாம் நூற்றாண்டிற்கும் கி.பி மூன்றாம் நூற்றாண்டிற்கும் இடையே கட்டப்பட்ட அமராவதி மகாசைத்ய தாது கோபுரம் புகழ்பெற்ற புத்தத் தலமாக விளங்குகின்றது. இந்திய அரசால் வரலாற்றுச் சிறப்பு மிக்கத் தலமாக அறிவிக்கப்பட்டுள்ள அமராவதி இந்திய அரசின் பாரம்பரிய நகர மேம்பாடு மற்றும் வளர்ச்சித் திட்டம் (*இருதய்*) கீழ் தேர்ந்தெடுக்கப்பட்டுள்ளது.  

தெலுங்கானா பிரிந்தபிறகான ஆந்திரப் பிரதேசத்தின் புதிய தலைநகரம், அமராவதி, இவ்விடத்தின் பேராலேயே பெயரிடப்பட்டுள்ளது. ஆந்திர தலைநகர் வலயத்தில் அடங்கியுள்ள பல சிற்றூர்களில் ஒன்றாக அமராவதி உள்ளது. புதிய தலைநகருக்கான அடிக்கல் இடப்பட்ட உத்தண்டராயுனிப்பாளம் சிற்றூர் அமராவதிச் சிற்றூரிலிருந்து 23 கி.மீ. தொலைவில் உள்ளது.  

## சொல்லியல்

அமராவதி என்பது உள்ளூர் மொழியில் *இறப்பில்லா நகரம்* எனப் பொருள்படும். இங்குள்ள அமரேசுவரர் சிவன் கோவில் கொண்டும் இது *அமரேசுவரம்*, என அழைக்கப்படுகின்றது. முன்னதாக *ஆந்திர நகரி.. * என்றும் அறியப்பட்டது.  

## வரலாறு
அமராவதி மற்றும் அதனை அடுத்துள்ள தரணிக்கோட்டையின் வரலாறு கி.மு இரண்டாம் நூற்றாண்டில் துவங்குகின்றது. இது கி.மு இரண்டாம் நூற்றாண்டிலிருந்து கி.பி மூன்றாம் நூற்றாண்டு வரை ஆண்ட சாதவாகனர்களின் தலைநகரமாக விளங்கியது. சாதவாகனர்களின் வீழ்ச்சிக்குப் பிறகு கிருஷ்ணா பள்ளத்தாக்கை ஆந்திர இசுவாகுகளும் பல்லவர்களும் ஆண்டு வந்தனர். இவர்களுக்குப் பின்னால் கீழைச் சாளுக்கியர்களும் தெலுங்குச் சோடர்களும் இப்பகுதியில் ஆட்சி செலுத்தினர். கோடா மன்னர்களின் ஆட்சிக்குப் பின்னர் 11ஆம் நூற்றாண்டில் காக்கத்தியர்களின் ஆட்சியில் ஒருங்கிணைந்த ஆந்திரப் பேரரசின் அங்கமாக அமராவதி இருந்தது.கந்த புராணத்தில் இவ்விடம் குறித்தும் இங்குள்ள சிவன்கோவில் குறித்தும் விவரிக்கப்பட்டுள்ளது.  

தில்லி சுல்தானகம், முசுநூரி நாயக்கர்கள், பாமினி சுல்தானகம், விஜயநகரப் பேரரசு, கோல்கொண்டா சுல்தானகம் மற்றும் முகலாயப் பேரரசுகளின் அங்கமாக அமராவதி இருந்துள்ளது. 1724ஆம் ஆண்டில் நிறுவப்பட்ட ஐதராபாத் நிசாம் ஆட்சியில் உள்ளடங்கியிருந்தது. 1750இல் அமராவதியை பிரான்சுக்கு நிசாம் வழங்கினார்; ஆனால் 1759இல் அவர்களிடமிருந்து இங்கிலாந்து பறித்துக் கொண்டது. 1768இல் மீண்டும் நிசாமிற்கு தரப்பட்ட அமராவதியை 1788இல் இங்கிலாந்திற்கே மீளவும் வழங்கினார். சிறிது காலத்திற்கு ஐதர் அலியும் கைப்பற்றியிருந்தார். பிரித்தானியக் குடியேற்றவாதக் காலத்தில் சென்னை மாகாணத்தின் அங்கமாக இருந்தது.  

## இதனையும் காண்க
- அமராவதி பௌத்த தொல்லியல் களம்
- பௌத்த தொல்லியற்களங்கள்
- பௌத்த யாத்திரைத் தலங்கள்

## மேற்சான்றுகள்

## நூல் பட்டியல்
-
# நல்லரவான் கோவில்-முளையூர்



திண்டுக்கல் மாவட்டம் நத்தம் வட்டம் முளையூர் என்ற பகுதியில் நல்லரவான் கோவில் உள்ளது. பாண்டவர்களில் ஒருவரான அர்ச்சுனன் என்பவர் அரவான் வேடமிட்டு காடுகளீல் மறைந்து வாழ்ந்தார். இந்த நல்லரவான் கோவில் வேறு எங்கும் இல்லை. இக்கோவில் திருவிழா நான்கு ஆண்டுகளுக்கு ஒரு முறை மட்டுமே நடைபெறும். இக்கோவில் நத்தத்தில் இருந்து 8 கிலோ மீட்டர் தொலைவில் உள்ளது.
# மீதூதியம்

மீதூதியம் என்பது (Bonus payment) இந்தியாவில் ஆங்கிலேயர் ஆட்சிகாலத்திற்கு முன்பு வரை தொழிலாளர்களுக்கு வார ஊதிய முறை பின்பற்றப்பட்டது. பின்பு ஆங்கிலேயர் ஆட்சி காலத்தில் தொழிலாளர்களுக்கு நான்கு வாரங்களுக்கு ஒரு முறை என மாத ஊதியம் முறை ஏற்படுத்தப்பட்டு ஓர் ஆண்டிற்கு பன்னிரண்டு மாதம் ஊதியம் வழங்கப்பட்டது. தொழிலாளர்கள் நான்கு வாரத்திற்கு ஒரு முறை ஊதியம் என்று கணக்கிட்டு வருடத்திற்கு 13 முறை ஊதியம் வேண்டும் என்று 1930-1940 களில் மகாராஷ்டிரா மாநில தொழிற்சங்க ஊழியர்கள் தங்கள் ஒரு மாத ஊதியம் வழங்காமல் ஆங்கிலேய அரசு வஞ்சிக்கப்பதாக போராட்டத்தில் ஈடுபட்டனர். அதற்கு ஆங்கிலேய அரசு இந்தியாவின் புகழ்பெற்ற விழாவான தீபாவளியை முன்னிட்டு அந்த ஒரு மாத ஊதியத்தை மீதூதியமாக வழங்குவதாக அறிவித்து அதை நடைமுறைபடுத்தினர், இதுவே *மீதூதியம்* என்று அழைக்கப்படுகிறது. அந்த வழக்கம் தற்போது வரை மத்திய, மாநில அரசுகள் அரசுகளால் ஊழியர்களுக்கு விழா காலங்களில் மீதுதியம் வழங்கி பின்பற்றப்படுகிறது.  

## மேற்கோள்
# மாங்கனீசு(II) இருசெலீனைடு



**மாங்கனீசு(II) இருசெலீனைடு** *(Manganese(II) diselenide)* என்பது MnSe<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அபூர்வமாகக் கிடைக்கும் இத்திண்மமானது இரும்பு பைரைட்டு (FeS<sub>2</sub>) கனிமத்தின் கட்டமைப்பை ஒத்திருக்கிறது . இரும்பு பைரைட்டுக்கு ஒப்பானதாகக் கருதப்படும் மாங்கனீசு(II) இருசெலீனைடு மாங்கனீசு நேர்மின் அயனிகளும் (Mn<sub>2</sub><sup>+</sup>) செலீனைடு எதிர்மின் அயனிகளும் (Se<sub>2</sub><sup>2−</sup><sup></sup>) சேர்ந்து உருவான சேர்மமாகவும், குறைகடத்தியாகவும் சிலசமயங்களில் பார்க்கப்படுகிறது. மாங்கனீசு(II) இருசெலீனைடுக்கு பொருத்தமான ஆக்சிசனேற்ற நிலைகள் ஏதும் விவரிக்கப்படவில்லை.
# வியாகுல மாதா திருத்தலம்



**வியாகுல மாதா திருத்தலம்** ஆனது இந்தியாவின் தென்பகுதியான தமிழ்நாட்டில் திண்டுக்கல் மாவட்டத்தில் உள்ள மேட்டுப்பட்டி எனும் பகுதியில் அமைந்துள்ளது. திண்டுக்கல் புனித வியாகுல அன்னை தேவாலயம் மேட்டுப்பட்டி பங்காக உயர்த்தப்பட்ட 300 வது ஆண்டு விழாவனது 2015 பிப்ரவரி 27 ஆம் நாள் கொண்டாடப்பட்டது. இந்த ஆலயம் தொடங்கப்பட்டு 310 ஆண்டுகளாகிறது. பங்காக உயர்த்தப்பட்டு (1711-2011) 300 ஆண்டுகளாகிறது. மேட்டுப்பட்டி பங்கானது அதனைச் சுற்றியுள்ள 96 கிராமங்களின் தாயகமாகத் திகழ்கிறது.  

## சிறப்பு
- 300 ஆண்டு பழைய திருத்தலமும் பாதுகாக்கப்பட்டு வருகிறது.
- தற்போது புதிய ஆலயமானது ரோம் நகரில் உள்ள புனித அந்தோனியார் ஆலயத்தின் வடிவைமப்பில் கட்டப்பட்டுள்ளது.
# பரப்பலாறு ஊராட்சி ஒன்றிய துவக்கப் பள்ளி



*பரப்பலாறு* ஊராட்சி ஒன்றிய துவக்கப்பள்ளி, திண்டுக்கல் மாவட்டம் ஒட்டன்சத்திரம் ஒன்றியத்தில் பரப்பலாறு மலைப்பகுதியில் அமைந்துள்ள பள்ளி ஆகும். இப்பள்ளியில் ஒரு தலைமை ஆசிாியர், ஒரு உதவி ஆசிாியரும் மற்றும் சுமார் 25 மாணவர்கள் பயிலுகின்றனர். ஒன்று முதல் நான்காம் வகுப்பு வரையிலும் எளிமைப்படுத்தப்பட்ட செயல் வழி கற்றல் மூலமாகவும், ஐந்தாம் வகுப்பிற்கு செயல் வழி கற்றல் மூலமாகவும் கற்பிக்கப்படுகிறது. மாணவர்கள் கற்றல் கற்பித்தல் நிகழ்வுகளில் அதிகமான ஈடுபாடுடன் கற்கின்றனர். நான்கு பக்கங்களிலும் மலைகளால் சூழப்பட்டு நடுப்பகுதியில் பரப்பலாறு அணையும் பள்ளிக்கு மிகவும் இயற்கையான சூழலில் பள்ளியானது அமைந்துள்ளது.  

## இருப்பிடம்
ஒட்டன்சத்திரம் நகாிலிருந்து பாச்சலுார் செல்லும் வழியில் சுமார் 13 கி.மீ. தூரத்தில் அமைந்துள்ளது. இதன் வழியாக மலைகளின் இளவரசி கொடைக்கானல், இவ்வழியில் சுமார் 90 கி.மீ. தூரத்தில் உள்ளது.  

## சிறு ஊர்கள்
நெல்லுக்குழிபள்ளம், பால்கடை, மாஞ்சோலை ஆகிய பகுதிகளை கொண்டுள்ளது.  

## மக்கள் தொகை
இப்பகுதியில் ஆண்கள் 478 பேர்களும், 372 பேர்களும் வசிக்கின்றனர். இதில் பள்ளி வயது குழந்தைகள் சுமார் 28 பேர் உள்ளனர். இதில் பரப்பலாறு ஊராட்சி ஒன்றிய துவக்கப்பள்ளியில் 25 பேர் பயிலுகின்றனர். இப்பகுதியில் அரசு உயர்நிலைப்பள்ளியும் செயல்படுகின்றது. இதில் 145 மாணவ, மாணவியரும் பயிலுகின்றனர்.  

## தொழில்
இப்பகுதியில் வசிக்கும் மக்கள் முக்கியத்தொழில் விவசாயம் ஆகும். மேலும் தேன் எடுத்தல், மீன் பிடித்தல், ஆடு வளர்த்தல் ஆகிய தொழில்களை செய்கின்றனர்.  

## கலாச்சாரம்
இப்பகுதியில் இந்துக்கள், கிருத்துவர்கள் வசிக்கின்றனர். வருடந்தோரும் இந்துக்கள் தங்கள் குலதெய்வ வழிபாடாக விழாக்கள் நடத்தி அன்னதானம் செய்கின்றனர்.
# வெற்றிலை நகரம்



**வெற்றிலை நகரம்** திண்டுக்கல் மாவட்டம் நிலக்கோட்டை வட்டத்தில் அமைந்துள்ளது இந்த வெற்றிலை நகரம். இது மலைகளின் இளவரசி என அழைக்கப்படும் கொடைக்கானல் மலையின் அடிவாரத்தில் அமைந்துள்ளது. திண்டுக்கல்லிலிருந்து கொடைக்கானல் செல்லும் பாதையில் இவ்வெற்றிலை நகரம் அமைந்துள்ளது. வத்தலக்குண்டு என்பது இதன் பெயராகும். வத்தலக்குண்டு நகரத்தின் தென்பகுதியில் மேற்கிலிருந்து கிழக்காக மஞ்சளாறு வளைந்து வளைந்து ஓடுகிறது. வெற்றிலைக்குப் பெயர் போன இந்நகரத்தில் முன்னொரு காலத்தில் இங்கு வெற்றிலை அதிகமாகப் பயிரிடப்பட்டது. காலப்போக்கில் இந்நிலை மாறி ஊர்ப்பெயரில் மட்டுமே இது காணப்படுகிறது. இங்கே விளைந்த வெற்றிலைகள் மிகவும் பிரபலமானவையாக இருந்தன. வெற்றிலை நகரத்தின் வழியிலன்றி வேறு வழியில் கொடைக்கானல் மலைக்குச் செல்ல முடியாது.  

வெற்றிலைக்குன்று மற்றும் பக்தர்கள் குன்று முற்காலத்தில் அழைக்கப்பட்ட நகரமே இன்று காலப்போக்கில் மருவி வத்தலக்குண்டு என்று அழைக்கப்படுகிறது. தியாகி சுப்ப்ரமணிய சிவா அவர்கள் பிறந்ததும் வளர்ந்ததும் சுதந்திரப்போராட்டத்துக்கு தன்னை தயாரித்ததும் இங்கே தான்.  
அப்பேருந்து நிலையத்தை சுற்றியே அரசு மருத்துவமனை, மாரியம்மன் கோயில், வருவாய் அலுவலர் அலுவலகம், கிராம நிர்வக அலுவலர் அலுவலகம், காவல் நிலையம், பேரூராட்சி அலுவலகம் அனைத்தும் அமைந்துள்ளது சிறப்பு.
# மாங்கனீசு(II) புரோமைடு



**மாங்கனீசு(II) புரோமைடு** *(Manganese(II) bromide)* என்பது MnBr<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு மற்றும் புரோமின் சேர்ந்து இச்சேர்மம் உருவாகிறது.  

சிடில்லெ வினையில் பலேடியம் தனிமத்திற்குப் பதிலாக மாங்கனீசு(II) புரோமைடைப் பயன்படுத்த முடியும். இவ்வினையில் கரிமவெள்ளீயம்  
சேர்மத்தைப் பயன்படுத்தி இரு கார்பன் அணுக்களைப் பிணைக்கும் செயலை மாங்கனீசு(II) புரோமைடு மேற்கொள்கிறது.
# ஆந்திரப் பிரதேசத் தலைநகர் வலயம்


**ஆந்திரப் பிரதேசத் தலைநகர் வலயம்** (*Andhra Pradesh Capital Region*) ஆந்திரப் பிரதேசத் தலைநகரம் அமராவதியையும் அதன் சுற்றுப்புற பகுதிகளையும் உள்ளடக்கிய நகர்த்தொகுதி அல்லது பெருநகர் பகுதி ஆகும். இப்பகுதி முழுமையும் ஆந்திரப் பிரதேசத் தலைநகர் வலய வளர்ச்சிக் குழுமத்தின் கீழ் அமையும். இந்த வலயத்தின் பரப்பளவு ஆகும்; கிருஷ்ணா மாவட்டத்தில் 29 வட்டங்களும் குண்டூர் மாவட்டத்தில் 29 வட்டங்களுமாக 58 வட்டங்கள் இதில் அடங்கும்.  

தலைநகர் வலயத்தில் குண்டூரின் 18 மண்டல்கள் முழுமையாகவும் 11 மண்டல்கள் பகுதியாகவும் அடங்கியுள்ளன; கிருஷ்ணாவில், 15 மண்டல்கள் முழுமையாகவும் 14 மண்டல்கள் பகுதியாகவும் அடங்கியுள்ளன.  
## மேற்சான்றுகள்
# பாரம்பரிய நகர மேம்பாடு மற்றும் வளர்ச்சித் திட்டம்

**தேசிய பாரம்பரிய நகர மேம்பாடு மற்றும் வளர்ச்சித் திட்டம்** (*Heritage City Development and Augmentation Yojana*, **HRIDAY**) சனவரி 21, 2015 அன்று வெளியிடப்பட்டது; பாரம்பரிய நகரங்களின் பாரம்பரியப் பண்பைக் கெடாமல் இப்பகுதிகளில் ஊரகத் திட்டமிடல், பொருளாதார முன்னேற்றம் ஆகியவற்றை முன்னெடுப்பதே இதன் முதன்மை நோக்கமாக அறிவிக்கப்பட்டுள்ளது.  

பாரம்பரிய சொத்துக்களான நினைவகங்கள், மலைகள், கோவில்கள் முதலியவற்றுடன் தொடர்புடைய ஊரக கட்டமைப்பை மீளமைப்பதும் மேலும் சில மறைந்துள்ளச் சொத்துக்களை மீட்பதும் அடங்கிய **பாரம்பரிய கட்டமைப்பு திட்டங்கள்** இத்திட்டத்தின் கீழ் நிறைவேற்றப்படும். இத்திட்டத்தின் கீழ் புறத்தூய்மை வசதிகள், சாலைகள், பொதுப் போக்குவரத்து மற்றும் தானுந்து நிறுத்தங்கள், குடிச் சேவைகள், தகவல் மையங்கள் ஆகியன கட்டமைக்கப்படுகின்றன.  

மார்ச்சு 2017 வரையிலான **27 மாத காலகட்டத்தில்** ** 500 கோடி** செலவில், இத்திட்டம் 12 நகரங்களில் நிறைவேற்றத் திட்டமிடப்பட்டுள்ளது: அஜ்மீர், அமராவதி,(ஆந்திரப் பிரதேசம்), அம்ரித்சர், பாதமி, துவாரகை, கயை, காஞ்சிபுரம், மதுரா, உத்தரப் பிரதேசம், புரி, வாரணாசி, வேளாங்கண்ணி மற்றும் வாரங்கல்.  
## மேற்சான்றுகள்
# டபிள்யூடி1190எஃப்



**டபிள்யூடி1190எஃப்** (*WT1190F*, *UDA34A3* அல்லது *UW8551D*) என்பது விண்வெளிக் கழிவு என நம்பப்படும் புவியின் ஒரு தற்காலிக செயற்கைக் கோள் ஆகும். இவ்வான்பொருள் புவியின் வளிமண்டலத்துள் 2015 நவம்பர் 13 06:18:34.3 (±1.3 செக்) ஒசநே அளவில் நுழைந்தது. இது பின்னர் காணாமல் போய், மீண்டும் 2013 நவம்பர் 29 இல் தோன்றியது. பின்னர் 2015 அக்டோபர் 3 அன்று காணப்பட்டது. ஆரம்பக்கட்டக் கணக்கீட்டின் படி, இது புவியை நீள்வட்டப் பாதையில் சுற்றி வருகிறது. இப்பொருள் மிகச் சிறியதாக இருப்பதால், புவியில் மோத முன்னரே இதன் பெரும்பாலான பகுதியோ அல்லது முழுவதுமோ வளிமண்டலப் பகுதியில் எரிந்து விடும், ஆனாலும் இது ஒரு பிரகாசமான எரிகோளமாக வானில் தெரியும் எனக் கூறப்பட்டது.. இவ்விண்பொருளில் இருந்து எஞ்சிய சிதிலங்கள் அனைத்தும் இலங்கையின் காலி நகருக்கு 100 கி.மீ. தூரத்தில் இந்தியப் பெருங்கடலில் வீழ்ந்திருக்கலாம் என நம்பப்படுகிறது. பன்னாட்டு வானியல் மையம் மற்றும் ஐக்கிய அரபு அமீரக விண்வெளி நிறுவனம் இரண்டும் கூட்டாக கல்ஃப்ஸ்ட்ரீம் 450 ஜெட் வானூர்தி மூலம் இவ்விண்பொருளின் வருகையை வானில் இருந்து அவதானித்தன. பன்னாட்டு வானியலாளர்கள் அடங்கிய வானக அவதானிப்புக் குழு டபிள்யூடி1190எஃப் விண்பொருள் புவியின் வளிமண்டலத்துள் நுழையும் காட்சியை வெற்றிகரமாகக் காணொளி மூலம் பதிவாக்கியது.  

**மோதுகை அணுகல்**

| 05 | 20.8 | 602399 | 0.2 |  |
| --- | --- | --- | --- | --- |
| 08 | 20.5 | 524608 | 0.5 |  |
| 10 | 20.0 | 420800 | 0.8 |  |
| 11 | 19.6 | 345999 | 1.0 |  |
| 12 | 19.0 | 246196 | 1.4 |  |
| 13 | 17.1 | 89914 | 2.8 |  |
| மோதுகை | ~ -3 | 0 | 11.3 | } |
# மலையூர்



**மலையூர்** (லி மலையூர்) என்ற சிற்றூர் திண்டுக்கல் மாவட்டம் நத்தம் ஒன்றியம் லிங்கவாடி ஊராட்சியிலிருந்து 12 கி.மீ. தொலைவில் உள்ளது. மலைப் பகுதியான இக்கிராமத்திற்கு முறையான சாலை வசதி இல்லை. குழந்தைகள் நான்கு கிலோ மீட்டர் தூரம் கரடு முரடான பாதையில் பயணித்து தங்கள் கல்வியை தொடர்கிறார்கள். இக்கிராமத்தினர் இன்றளவும் தங்கள் பகுதியில் காலணி அணிவது கிடையாது. விஷப் பூச்சிகள் தீண்டி விட்டால் மலைக்குன்றில் உள்ள நீரை அருந்தினால் விஷம் முறிந்துவிடும் என நம்புகின்றனர். கைக்குத்தல் அரிசி மட்டுமே பயன்பாட்டில் உள்ளது.
# பஞ்சம்பட்டி



**நி.பஞ்சம்பட்டி** (Panjampatti) கிராமம் திண்டுக்கல் மாவட்டம், ஆத்தூர் வட்டத்தில் உள்ளது. இதன் ”நி” என்ற தலைப்பெழுத்து நிலக்கோட்டை என்பதைக் குறிப்பதாகும். பஞ்சம்பட்டி கிராமம் ஆத்தூர் வட்டத்திலேயே மிகப்பெரிய கிராமம் ஆகும். அதிக மக்கள்தொகை கொண்ட கிராமமும் ஆகும். திண்டுக்கல்லிலிருந்து சுமார் 8 கிலோமீட்டர் தொலைவில் உள்ளது.  
இங்கு பழைமை வாய்ந்த **”திரு இருதய ஆண்டவர் திருத்தலம்”** என்ற கிறித்துவ தேவாலயம் ஒன்று உள்ளது. இந்த தேவாலயம் ஆங்கிலேயர்கள் காலத்தில் கட்டப்பட்டது ஆகும். இவ்வூரில் கொண்டாடப்படும் **பாஸ்கா விழா** உலகப் புகழ் பெற்றதாகும்.  
இக்கிராமத்தில் அதிக எண்ணிக்கையில் இராணுவ வீரர்கள் உள்ளனர். எனவே இக்கிராமத்திற்கு **’இராணுவபட்டி”** என்ற சிறப்புப் பெயரும் உண்டு.
# மன்னவனூர்



**மன்னவனூர்** தமிழ் நாட்டில் திண்டுக்கல் மாவட்டத்திலுள்ள கொடைக்கானல் வட்டத்துக்குட்பட்ட வருவாய் கிராமமும், கொடைக்கானல் ஊராட்சி ஒன்றியத்தைச் சேர்ந்த ஓர் ஊராட்சியுமாகும். கொடைக்கானலில் இருந்து கிட்டத்தட்ட 35 கி.மீ தொலைவில் உள்ள மலைக் கிராமம். இவ்வூர் சிறந்த சுற்றுலாத் தலமாகவும் உள்ளது. மேல் மலைக் கிராமங்களின் மையப் பகுதியாகவும் இவ்வூர் காணப்படுகிறது.  

இங்குள்ள மக்களின் முக்கியத் தொழிலாக விவசாயம் உள்ளது. உருளைக்கிழங்கு, பூண்டு, கேரட், பீன்ஸ், காய்கறிகள் அதிக அளவில் விளைவிக்கப்படுகின்றன. இவ்வூரில் ஒரு மேல்நிலைப்பள்ளியும், துவக்கப்பள்ளி ஒன்றும் செயல்படுகின்றது.  

## ஆராய்ச்சி மையம்
இங்கு மத்திய அரசின் ஆராய்ச்சி மையம் அமைந்துள்ளது. 1965 ஆம் ஆண்டில் இந்திய வேளாண் ஆராய்ச்சிக் கழகத்தால், ராஜஸ்தான் மாநிலத்தின் டோங் மாவட்டத்தில் அமைக்கப்பட்ட மத்திய செம்மறியாடு உரோம ஆராய்ச்சி நிலையத்தின் தென்மண்டலக் கிளையாக இந்த ஆராய்ச்சி மையம் 1970 ஆம் ஆண்டு ஏற்படுதப்பட்டது.  

ஆஸ்திரேலியாவில் இருந்து இறக்குமதி செய்யப்பட்ட மெரினா வகை ஆடு, முயல் குறித்த ஆய்வில் இம்மையம் செயல்பட்டு வருகின்றது. இங்கு வளர்க்கப்படும் ஆடுகளில் இருந்து ரோமங்கள் வெட்டி சேகரிக்கப்பட்டு அவை கம்பளி ஆடை தயாரிக்கப் பயன்படுத்தப்படுகிறது. இம்மையத்தின் அருகில் அழகிய ஏரியும் அமைந்துள்ளது.  

## புல்வெளி

கொடைக்கானலுக்கு வரும் சுற்றுலா பயணிகளைக் கவரும் வகையில் மன்னவனூரில் சூழல் சுற்றுலாப் புல்வெளி 150 ஹெக்டேர் பரப்பளவில் மன்னவனூர் ஏரியைச் சுற்றி மூன்று கிலோமீட்டர் நீளத்தில் நடைபாதையும் இரு மரப்பாலங்களும் அமைக்கப்பட்டுள்ளன. மன்னவனூர் கைக்காட்டி சூழல் சுற்றுலா குழுவினர் மூலம் இது பாரமரிக்கப்பட்டு வருகிறது..
# ஆரியநெல்லூர்



**ஆரியநெல்லூர்** (*Ariyanellur*) என்பது தென்னிந்தியாவின், தமிழ்நாட்டின், திண்டுக்கல் மாவட்டம் ஆத்தூர் வட்டத்தில், திண்டுக்கல் - குமுளி நெடுஞ்சாலையில் 7 வது கிலோமீட்டரில் உள்ள ஒரு சிற்றூராகும். இது முன்னிலைக்கோட்டை ஊராட்சியால் நிருவகிப்படுகிறது. இங்கு முற்காலத்தில் அதிக நெல் விளைந்ததால் இப்பெயர் வந்தது. இவ்வூரில் இந்துக்களும், கிறித்தவர்களும் ஒற்றுமையாக வாழ்ந்து வருகிறார்கள். இப்பகுதியில் நெல், வாழை, காய்கறிகள், தென்னை போன்ற பயிர்கள் சாகுபடி செய்யப்படுகின்றன. இங்கு உள்ள்வர்களில் பலர் அரசுப்பணியில் உள்ளனர். பலர் விவசாய பணிகளில் ஈடுபட்டு வருகின்றனர்.  

## அமைவிடம்
இந்த ஊரானது மாவட்ட தலைநகரான திண்டுக்கல்லிருந்து 9 கிலோமீட்டர் தொலைவிலும், ஆத்தூரில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 465 கிலோமீட்டர் தொலைவிலும் உள்ளது.  

## சிறப்புகள்
இங்கு உள்ள கிறித்தவர்களின் புனித இராயப்பர் சின்னப்பர் தேவாலயம் மிகவும் சிறப்பு வாய்ந்தது. இவ்வாலயத்தில் உள்ள இராயப்பர் சொருபத்தை சுற்றி வரும்போது அதன் நிழல் விழுவதால் நேயாளிகள் குணமடைந்து வருகிறார்கள்.ஒவ்வொரு சனிகிழமையும் மாலையில் இதற்கு ஏற்பாடு செய்ய பட்டுள்ளது. இவ்வாலாய ஆண்டு திருவிழா ஒவ்வொரு ஆண்டும் சூன் மாதம் 28,29 ம் தேதிகளில் கொண்டாடப்டுகிறது.இவ்விழாவில் அனைத்து மதத்தினரும் கலந்து கொண்டு சிறப்பிக்கின்றனர்.
# மாங்கனீசு(II) புளோரைடு


**மாங்கனீசு(II) புளோரைடு** *(Manganese(II) fluoride )* என்பது MnF<sub>2</sub><sub></sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு மற்றும் புளோரின் தனிமங்கள் இணைந்து உருவாகும் இச்சேர்மம் இளம் சிவப்பு நிறத்தில் படிகத் திண்மமாகக் காணப்படுகிறது. இளஞ்சிவப்பு நிறம் மாங்கனீசு(II) வகைச் சேர்மங்களுக்கு அடையாளமாக விளங்குகிறது. மாங்கனீசை ஐதரோபுளோரிக் அமிலத்தில் உள்ள பல்வேறு வகைப்பட்ட மாங்கனீசு(II) சேர்மங்களுடன் சேர்த்து சூடாக்குவதன் மூலம் மாங்கனீசு(II) புளோரைடு உருவாகிறது. இது சிறப்புவகை கண்ணாடிகள் மற்றும் சீரொளிகள் தயாரிப்பில் பயன்படுத்தப்படுகிறத
# கீழானவயல்



**கீழானவயல்** தமிழ் நாட்டில் திண்டுக்கல் மாவட்டத்திலுள்ள கொடைக்கானல் ஊராட்சி ஒன்றியத்தைச் சேர்ந்த ஓர் மலைக்கிராமம் ஆகும். இவ்வூர் கொடைக்கானல் மலையின் தென்மேற்கு திசையில் 40 கி.மீ. தூரத்தில் அமைந்துள்ள மன்னவனூர் ஊராட்சிக்குட்பட்ட ஒரு பகுதியாகும். கீழானவயல் மன்னவனூரிலிருந்து 5 கி.மீ. தொலைவில் உள்ளது. இவ்வூர் மக்கள் விவசாயத் தொழிலையே வாழ்க்கைத் தொழிலாகக் கொண்டுள்ளனர். இவ்வூர் சுமார் 320 மக்கள் தொகையைக் கொண்டது.
# மானூர் சுவாமிகள்

**மானூர் சுவாமிகள்** திண்டுக்கல் மாவட்டத்தில் பழனிக்கு அருகில் உள்ள மானூர் கிராமத்தில் வாழ்ந்துள்ள சித்தராவார். இவர் நிர்வாணமாக இருப்பார் என்றும் பக்தர்களுக்கு போர்வையை உடலில் சுற்றிக்கொண்டு காட்சியளிப்பாரென்றும் சொல்லப்படுகிறது.  

அப்பகுதி மக்களுக்கு பல நன்மைகளை செய்துள்ளார். இவர் கண்ட சித்து படித்தவர். இவரது ஜீவசமாதி பெருவுடையார் கோவிலுக்கு செல்லும் வழிக்கு முன்பும் கோதைமங்கலம் அருகில் அமைந்துள்ளது.  

## மகா சமாதி
1945 நவம்பர் 4ல் மானூர் சாமி மகா சமாதியடைந்தார். தமிழ் கணக்கில் பார்திப வருடம் ஐப்பசி 19. இவரது சமாதி கோதைமங்கலம் மானூர் சுவாமிகள் மகா சமாதி என்று அழைக்கப்படுகிறது.  

இவையன்றி பல இடங்களில் இவர் சமாதிகள் உள்ளதாகவும் நம்புகின்றனர்.  

## குருபூசை

இவரது பிறந்த நட்சத்திரம் அன்றும் அம்மாவாசை, பௌர்ணமி அன்றும் சிறப்பு பூஜைகள் நடைபெற்று அன்னதானம் வழங்கப்படுகிறது. இவரது குருநாதர் ஸ்ரீலஸ்ரீ தெய்வசிகாமணி. குருநாதருடைய ஜீவசமாதியும் அவ்வூர் ஆற்றங்கரையில் அமைந்துள்ளது.
# கே. சி. பட்டி



**கே. சி. பட்டி** திண்டுக்கல் மாவட்டம் கொடைக்கானல் வட்ட த்தில் மேற்கு தொடர்ச்சிமலையில் அமைந்துள்ள ஒரு மலைக்கிராமம். இங்கு மலைவாழை, காப்பி, மிளகு மற்றும் ஆரஞ்சு விளைகிறது. தெலுங்கு மொழி பேசும் மக்கள் அதிகமாக வசிக்கின்றனர். தற்போது தாண்டிக்குடி இயற்கைச் சுற்றுலா மையத்தின் முக்கியபகுதியாக இருக்கிறது. இங்கு மருத்துவ குணம் நிறைந்த மூலிகைகள் மற்றும் மலைத்தேன் கிடைக்கிறது.
# காட்டு நொச்சி


**காட்டு நொச்சி**, **மயிலை**, **மயிலை நொச்சி** அல்லது **மயிலாடி**(*Peacock chaste tree*, *Vitex altissima*) என்பது பூக்கும் தாவர இனத்தைச் சேர்ந்த தாவரமாகும். இது 20 மீற்றர் வரை வளரக்கூடியது ஆகும். காட்டுநொச்சி வங்காளதேசம், இந்தியா, இந்தோனேசியா, மியான்மர், பப்புவா நியூ கினி மற்றும் இலங்கை ஆகிய இந்தோ-மலாயச் சூழல் வலய நாடுகளுக்கே உரித்தான தாவரமாகும். இதன் சாம்பல் கலந்த பட்டை முதிர்ச்சியால் செதில்களுடையதாக மாறுகிறது. இதன் பழம் ஊதா கலந்த கருப்பு நிறமாகும்.  

## பொதுப் பெயர்கள்
- மலையாளம் – மையில்லா, மைலெல்லு
- மராத்தி – தவி-ரிவ்தி, பலேச்
- தெலுங்கு – கன்டுபரு, நேமிலியாடொகு
- கன்னடம் – மைரொல், நேவாலடி, நவுலாடி, பல்கெய்
- சிங்களம் – மில்லா (මිල්ල)
- ஆங்கிலம் – பீக்கொக் சேஸ்ட் டிரீ, டோல் சேஸ்ட் டிரீ
- அசாமியம் – ஆஹாய் (অহোঈ )
- சமசுகிருதம் – அதுலம் (अतुलम्), திலகம் (तिलकम्)
- நேபாளி – டின்-பட்டே
# கங்கிரினைட்டு



**கங்கிரினைட்டு** *(Cancrinite)* என்பது Na6Ca2[(CO3)2|Al6Si6O24]•2H2O என்ற வேதியியல் வாய்பாடு கொண்ட ஃபெல்சுபதாய்டல் தொகுதியைச் சேர்ந்த ஒரு கனிமம் ஆகும். சிலிக்காவின் அளவு குறைந்த கார ஃபெல்சுபாரே, ஃபெல்சுபாதாய்டல் தொகுதியாகும். கூட்டு கார்பனேட்டு , சோடியம் சிலிக்கேட்டு மற்றும் அலுமினியம் ஆகியவை இக்கனிமத்தின் உட்கூறுகள் ஆகும். மஞ்சள் கலந்த பழுப்பு நிறமாகவும், சிவப்பு, பச்சை, வெண்மை மற்றும் நிறமற்றவையாகவும் கங்கிரினைட்டு கனிமம் காணப்படுகிறது. இக்கனிமத்தின் பிளவுகள் முத்துப் போன்ற மிளிர்வைக் கொண்டுள்ளன. குறை சங்கு முறிவு கொண்ட , எளிதில் உருகும் தன்மையுடைய இக்கனிமத்தின் கடினத் தன்மை 5-6 மற்றும் ஒப்படர்த்தி 2.45 ஆகும். சிலிக்கேட்டு வகை கனிமங்களுடன் இது இயல்புக்கு மாறாகச் செயல்படுகிறது. ஐதரோ குளோரிக் அமிலத்தில் கரைந்து பசை போன்ற ஊன் சிவப்பு வீழ்படிவைக் கொடுக்கிறது.  

அறுகோண அமைப்புடனும், அரிதான படிகங்களின் படிக அமைப்பும், ஒழுங்கான படிகப் பிளவுடனும் இதன் அமைப்பு காணப்படுகிறது.  

பன்னாட்டு கனிமவியல் சங்கம் கங்கிரினைட்டு கனிமத்தை Ccn என்ற குறியீட்டால் அடையாளப்படுத்துகிறது.
# விருமாண்டம்பாளையம்



**விருமாண்டம்பாளையம்**, திருப்பூர் மாவட்டத்தில் ஊத்துக்குளி வட்டம், ஊத்துக்குளி ஊராட்சி ஒன்றியத்திற்கு உட்பட்ட ஒரு கிராமம். இது ஒரு கிராமப் பஞ்சாயத்து ஆகும். இதில் விருமாண்டம்பாளையம், தில்லைகுட்டைபாளையம், பெரியக்காபாளையம், மல்லிபாளையம், ஒட்டுவிளாங்காடு, கீழேரிப்பதி, நொச்சிக்காடு, ஒத்தைப்பனைமேடு, சடையம்பதி, அம்மாபாளையம், கருக்குப்பாளையம், பொரசுப்பாளையம், கருக்கன்கூட்டம், அம்மன்கோவில்புதூர் போன்ற ஊர்கள் உள்ளன. விருமாண்டம்பாளையம் ஊராட்சியில் மூன்று தொடக்கப்பள்ளிகள் விருமாண்டம்பாளையம், அம்மாபாளையம் மற்றும் கீழேரிப்பதி என்ற ஊர்களில் அமைந்துள்ளன. தொடக்க வேளாண்மை கூட்டுறவு கடன் சங்கம் ஒன்றும் விருமாண்டம்பாளையத்தில் செயல்பட்டு வருகிறது. இங்கு பிரீமியர் ஆயத்த ஆடை தயாரிப்பு தொழிற்சாலை செயல்பட்டு வருகிறது. விருமாண்டம்பாளையம், செங்கப்பள்ளி-கோபிசெட்டிபாளையம் மாநிலச் சாலையில் அமைந்துள்ளது. செங்கப்பள்ளி மற்றும் குன்னத்தூர் ஆகியவை அருகில் உள்ள பெரிய ஊர்கள் ஆகும்.
# கு. பிச்சாண்டி



**கு. பிச்சாண்டி** (*K. Pitchandi*) ஒரு தமிழக அரசியல்வாதியும், தமிழகத்தின் தற்போதைய சட்ட மன்ற உறுப்பினரும் மற்றும் சட்டப்பேரவையின் துணைத்தலைவரும் ஆவார். இவர் 1989, 1996, 2001 மற்றும் 2006 ஆம் ஆண்டுகளில் நடந்த சட்டமன்றத் தேர்தல்களில், திருவண்ணாமலை சட்டமன்ற தொகுதியிலிருந்து, திராவிட முன்னேற்றக் கழக கட்சி சார்பில் போட்டியிட்டு, தமிழக சட்டமன்றத்திற்கு நான்கு முறை தேர்ந்தெடுக்கப்பட்டார்.. 1996 முதல் 2001 வரை தமிழக வீட்டு வசதித்துறை அமைச்சராகப் பதவி வகித்தார். பின்னர் 2021 ஆம் ஆண்டில் நடைபெற்ற சட்டமன்றத் தேர்தலில், கீழ்பெண்ணாத்தூர் தொகுதியில் இருந்து திமுக சார்பில் சட்டமன்ற உறுப்பினரானார்.
# குசிநகர்



**குசிநகர்** அல்லது **குஷி நகர்** (Kushinagar, Kusinagar or Kusinara) இந்தியாவின் உத்திரப் பிரதேசம் மாநிலத்தில், குசிநகர் மாவட்டத்தில் உள்ள நகரப் பஞ்சாயத்தாக உள்ளது. கௌதம புத்தர் தனது எண்பதாவது அகவையில் பரிநிர்வாணம் அடைந்த நகரம். கோரக்பூரிலிருந்து கிழக்கே 53 கி.மீ. தொலைவில் அமைந்துள்ளது. குசிநகரம் அனைத்துலக பௌத்தர்களின் புனித தலமாக விளங்குகிறது.  

## மக்கள் பரம்பல்
2011ஆம் ஆண்டு நடத்தப்ப்பட்ட மக்கட்தொகை கணக்கெடுப்பின் படி, குசிநகர மக்கட்தொகை 22,214 ஆக உள்ளது. அதில் ஆண்கள் 52%, பெண்கள் 48% ஆக உள்ளது. மொத்தம் 3462 வீடுகள் கொண்டுள்ளது. எழுத்தறிவு விகிதம் 78.43%.  

## அமைவிடம்
கோரக்பூரின் கிழக்கே 53 கிலோ மீட்டர் தொலைவில், தேசிய நெடுஞ்சாலை எண் 28இல் அமைந்துள்ளது குசி நகரம். அருகில் அமைந்த தொடருந்து நிலையம் கோரக்பூர் ஆகும்.  

## படக்காட்சியகம்

## புத்தரின் மகாபரிநிர்வாணக் காட்சி
கௌதம புத்தர் குசிநகரில் தமது 80வது அகவையில் படுத்த கோலத்தில் பரிநிர்வாணம் அடைந்தார். அப்பரிநிர்வானக் காட்சியை குசிநகரில் சிற்பமாக செதுக்கி வைக்கப்பட்டுள்ளது.  

## இதனையும் காண்க

- லும்பினி
- கபிலவஸ்து
- வைசாலி
- சாரநாத்
- கயை
- சாஞ்சி
- ராஜகிரகம்
- சிராவஸ்தி
- அசோகரின் தூண்கள்
- புத்தகயா
- பர்குட் அசோகர் தூண்
# ரிச்சர்ட் ரிசி



**ரிச்சர்ட் சாராப் பாபு** திரைப்படங்களில் **ரிச்சர்ட் ரிசி** இந்தியத் திரைப்பட நடிகர் ஆவார். அதிகமாக தமிழ், தெலுங்கு மொழிகளில் நடித்து வருகிறார். இவர், நடிகர் அஜித் குமாரின் மனைவியான சாலினியின் சகோதரர் ஆவார்.  

## வாழ்க்கைக் குறிப்பு
### ஆரம்பகால வாழ்க்கை
ரிச்சர்ட், சென்னையில் குடியேறிய மலையாளக் குடும்பத்தில் *பாபு*, *ஏலியஸ்* இணையருக்கு 1977 அக்டோபர் 20 அன்று மகனாகப் பிறந்தார். 12ஆம் வகுப்பு வரை, லயோலா மெட்ரிக்குலேசன் பள்ளியில் கல்வி பயின்றார். இவரது தங்கைகளான சாலினி, சாமிலி இருவரும் திரைப்பட நடிகைகள் ஆவர். இவரது தந்தை கேரளத்தின் கொல்லம் நகரைச் சேர்ந்தவர். தாயார் சென்னையில் குடியேறிய மலையாளக் குடும்பத்தைச் சேர்ந்தவர். இவரது தந்தை நடிகர் ஆவதற்காக சென்னைக்கு குடிபெயர்ந்தவர். இவர் மற்றும் இவரது சகோதரிகளும் பெரிய நடிகைகளாக திகழ்ந்ததன் மூலமாக, தான் பெரிய நடிகராக வேண்டும் என்கிற இவர்களது தந்தையின் இலட்சியத்தை நிறைவேற்றினர். அஜித் குமார், இவரது சகோதரி சாலினியின் கணவராவார்.  

### திரை வாழ்க்கை

## நடித்த திரைப்படங்கள்
காதல் வைரஸ்  
திரௌபதி  

## பெற்ற விருதுகள்
# மீடியாவிக்கி:VisualFileChange.js

/**  
  - Read !
  - VisualFileChange, formerly AjaxMassDelete was composed by User:Rillke in 2011
  - Removed previous credit per diff=75592478&oldid=75591275
  - (nothing eligible for copyright in it any more)
  - If you propose changes or make changes to this script you agree to publish them under
  - the licenses this script is licensed under (see following lines)
  - 
  - TODO if version 1.18 ready, add possibility to revert all images
  - http://svn.wikimedia.org/viewvc/mediawiki/trunk/phase3/includes/api/ApiFileRevert.php?view=log
  - action=filerevert&filename=File:MassDeleteOTRS.png&comment=TestingBryanTongMinhRevert&archivename=20110429234711!Wiki.png&token=+\\
  - 
  - Depends on MediaWiki:VisualFileChange.js/exec.js, ./ui.js, ./cfg.js
  - 
  - @description
  - Helps performing mass-changes on the uploads of a particular user or files in one category.
  - 
  - @author Rillke, 2011
  - @license CC-BY-SA, GFDL; Attribution: User:Rillke.
  - You must add attribution to the UI.
  - Happy reusing!
  - /

//
# வாரென் கிண்ணம்



**வாரென் கிண்ணம்** என்பது, ஆண்கள் ஓரினச் சேர்க்கையில் ஈடுபடுவதைக் காட்டும் இரண்டு உருவங்களால் அலங்காரம் செய்யப்பட்ட ஒரு வெள்ளியாலான பருகும் கிண்ணமாகும். 1999ல் 1.8 மில்லியன் பவுண்டுகளைக் கொடுத்து பிரித்தானிய அருங்காட்சியகம் இதை வாங்கியது. அக்காலத்தில் இந்த அருங்காட்சியகம் வாங்கியிருந்த பொருட்களில் அதிக விலை கொடுத்து வாங்கப்பட்ட தனிக் கொள்வனவு இதுவே. இது பொதுவாக யூலியோ -குளோடிய வம்சக் (கிபி முதலாம் நூற்றாண்டு) காலத்தைச் சேர்ந்தது எனக் கருதப்படுகிறது. எனினும் இதன் நம்பகத்தன்மை குறித்த ஐயங்களும் உள்ளன.  

இதன் பெயர் தற்காலத்தில் இதன் முதல் உரிமையாளரான எட்வர்டு பெரி வாரென் என்பவரது பெயரைத் தழுவியது. இவரது கலைச் சேகரிப்புக்களுக்காகப் பெரிதும் அறியப்பட்ட இவரது சேகரிப்புக்களில், ரொடினின் "முத்தம்" சிலை, கிரனாச்சின் "ஆதமும் ஏவாளும்" ஓவியம் என்பனவும் அடங்கும்.  

## அலங்கார உருவங்கள்
பாலுணர்வுக் காட்சிகளைக் காட்டும் போக்கு உரோமக் கலைகளில் பரவலாகக் காணப்படுகின்றது. ஆனாலும், கிரேக்கக் கலைகளுடன் ஒப்பிடும்போது, உரோமக் கலைகளில், இருபால் சார்ந்த காட்சிகள், ஒரு பால் சார்ந்த காட்சிகளை விடக் கூடுதலாகக் காணப்படுகின்றன. பிற்காலத்தில் இவ்வாறான கலைப்பொருட்கள் தெரிந்து அழிக்கப்பட்டிருக்கலாம் அல்லது வெளியிடப்படாமல் இருந்திருக்கலாம் என்பதால், அக்காலத்தில் இத்தகைய கலைப்பொருட்கள் குறைவாக இருந்தன என்று சொல்லமுடியாது.
# ஓட்ட விளக்கப்படம்



**ஓட்ட விளக்கப்படம்** (*run chart*) அல்லது **தொடர்வரிசை-ஓட்ட விளக்கப்படம்** (*run-sequence chart*) என்றழைக்கப்படும் வரைபடம் கண்டறியப்பட்ட தரவுகளை காலத்தொடர் வரிசையில் காட்டுகிறது. பெரும்பாலும் காட்டப்படும் தரவுகள் ஒரு உற்பத்தி அல்லது மற்ற தொழில் செயல்முறைகளின் வெளியீடு அல்லது செயல்திறன்களைப் பிரதிபலிக்கிறது.  

## கண்ணோட்டம்
தொடர்வரிசை-ஓட்ட விளக்கப்படம் எளிதில் ஒருமாறிகளின் தரவு தொகுப்புகளை சுருக்கமாக வரைபடம் மூலம் விளக்குகிறது. ஒருமாறி தரவுத்தொகுப்புகளின் பொதுவான கற்பிதம் பின்வருவன போன்று இருக்கிறது:  
- சீரற்ற வரைபடங்கள்;
- ஒரு நிலையான பகிர்விலிருந்து;
- ஒரு பொதுவான இடத்துடன்; மற்றும்
- ஒரு பொதுவான அளவுடன்

தொடர்வரிசை-ஓட்ட விளக்கப்படமானது தரவுகளின் இடங்கள் மற்றும் அளவுகளில் ஏற்படும் மாற்றங்களை தெளிவாக காட்டுகிறது, இதன் மூலம் தரவுகளில் ஏற்படும் வித்தியாசத்தினை எளிதில் கண்டறியமுடியும்.  

ஓட்ட விளக்கப்படமானது, புள்ளியியல் செயல்முறைக் கட்டுப்பாட்டுகளில் பயன்படுத்தப்படும் கட்டுப்பாடு விளக்கப்படம்-தனை ஒத்திருக்கிறது. ஆனால் கட்டுப்பாடு வரம்புகளை கொண்டிருக்காது. இதனை உருவாக்குவது எளிது ஆனால் கட்டுப்பாடு விளக்கப்படத்தினைப் போன்று பகுப்பாய்வு நுட்பங்களின் பயன்களை முழுவதும் தருவதில்லை.
# ஐகிபானா


**இகெபானா** ( என்பது பூக்களை ஒழுங்குபடுத்தும் ஒரு ஜப்பானியக் கலை வடிவாகும். இக்கலை கடோ என்றும் அறியப்படுகின்றது.  

### பெயரியல்
ஜப்பானியச் சொற்களான இகேருவும் ஹனாவும் சேர்ந்து இகெபானா என்றானது. இகேரு ஹானா  

இகெபானா என்ற சொல்லுக்குப் பூக்களுக்கு உயிரளிப்பது என்றோ பூக்களை ஒழுங்குபடுத்துவது என்றோ பொருள் கொள்ளலாம்.  

### அணுகுமுறை
ஒரு சிறிய தொட்டியில் பலவிதமான பூக்களையும் இலைகளையும் வைத்து வடிவமைப்பது எனப்பொதுவாக அறியப்பட்டாலும் இது இயற்கையையும் மனிதத்தன்மையையும் ஒருங்கிணைக்கும் ஒரு ஒழுங்கமைப்பு கொண்ட கலைவடிவமாகும். பூக்களின் அலங்காரத்தை விடத் தாவரத்தின் பிற பகுதிகளான தண்டு, இலைகள் போன்றவற்றின் வடிவையும் வரியையும் அமைப்பையும் முன்நிறுத்துகின்றது.  

### வரலாறு
இகெபானா உருவான துல்லியமான வரலாறு தெரியவில்லை. புத்தரை வணங்கி மாடத்தில் மலர்களை செலுத்தும் வழக்கத்திலிருந்தோ மாண்டவர்களின் ஆன்மாக்களுக்கு மலர்களையளிக்கும் வழக்கத்திலிருந்தோ உருவாகியிருக்கலாம் என்று கருதப்படுகின்றது. 15 ஆம் நூற்றாண்டின் இடையில் புத்த துறவியர்களிடமிருந்து இக்கலை பரவியது.  

### பாங்குகள்
இக்கலைக்காகப் பலவகையான பள்ளிகளும் பாங்குகளும் தோன்றியுள்ளன. அவற்றுள் சில  
- இகெபனொபோ
- சக கொர்யூ
- சென்கை ரியூ
- யோஷின் கொர்யூ
- மிஷோ ரியூ
- ஒஹரா ரியூ
- சொங்கெட்சு ரியூ
- பண்மி ஷோஃபூ ரியூ
- கடென் ரியூ

இயற்கையின் அழகைப் போற்றும் புத்த சமய வெளிப்பாடாக நிற்கும் பூக்கள் எனப்பொருள்படும் ரிக்கா பாங்கு உருவானது. இயற்கையின் மூலகங்களை உணர்த்தும் வகையில் ஏழு கிளைகள் கொண்டவாறு வடிவமைப்பது இப்பாங்கின் சிறப்பு. அவை  
- ருயூ - சிகரம்
- காகு - குன்று
- ரூ - அருவி
- ஷீ - நீர்நிலை அருகில் உள்ள நகர்
- பி - பள்ளத்தாக்கு
- யூ - காட்சியின் கதிரொளி விழும் பகுதி
- இன் - காட்சியின் கதிரொளி மறை பகுதி

### அமைப்புகள்
இகெபானா பள்ளிகளில் பயிற்றுவிக்கப்படுகின்றது. 1956 ல் இகெபானா பன்னாட்டு அமைப்பு தொடங்கப்பட்டது.  

### இவற்றையும் காண்க
- பொன்சாய்

=
# கே. எஸ். ஆர் மகளிர் கலை மற்றும் அறிவியல் கல்லூரி


**கே. எஸ். ஆர். மகளிர் கலை மற்றும் அறிவியல் கல்லூரி**, தமிழ்நாட்டைச் சார்ந்த நாமக்கல் மாவட்டம், திருச்செங்கோடு வட்டத்தில் தோக்கவாடி என்னும் ஊரில் அமைந்துள்ளது. இக்கல்லூரியானது பெரியார் பல்கலைக்கழகத்தின் இணைவு பெற்றது. தேசிய நிறுவனத் தரவரிசைக் கட்டமைப்புப் பட்டியலில் (NIRF) 76-ஆவது இடத்தினைப் பெற்றுள்ளது. 2009 ஆம் ஆண்டு, மாணவியர்களுக்கு கல்வி வழங்குவதற்காக, அரிமா. டாக்டர். கே.எஸ். ரங்கசாமியால்தொடங்கப்பட்டது. பல்வேறு துறைகளில்  
- ஆய்வியல் நிறைஞர் மற்றும்
- முனைவர் பட்டத்திற்கான ஆராய்ச்சித் துறைகளும் உள்ளன.
# பழையார்



**பழையார்** என்பது தமிழ்நாட்டில் மயிலாடுதுறை மாவட்டத்தில் அமைந்துள்ள ஓர் ஊர் ஆகும்.  

இது சீர்காழியில் இருந்து இருபது கிலோ மீட்டர் தொலைவில் அமைந்துள்ள அழகிய கடற்கரை கிராமம் ஆகும். இவ்வூர் கொள்ளிடம் ஒன்றியம் புதுப்பட்டினம் ஊராட்சிக்கு உட்பட்டு அமைந்துள்ளது.  

மயிலாடுதுறை மாவட்டத்தில் பெரிய மீன்பிடி துறைமுகம் இதுவாகும். இங்கிருந்து பல்வேறு நாடுகளுக்கும் மாநிலங்களுக்கும் பல்வேறு வகை மீன்களும், இறால், நண்டு போன்ற கடல் வாழ் உயிரினங்களும் தினந்தோறும் ஏற்றுமதி செய்யப்படுகின்றது. இங்கு அலையாத்திக்காடுகள் காணப்படுகின்றது. 2004-ஆம் ஆண்டு சுனாமி பாதிப்புக்குள்ளான இக்கிராமம் பாதிப்பிலிருந்து மீண்டு தற்போது புது எழுச்சி பெற்றுள்ளது. பல்வேறு தொண்டு நிறுவனங்கள் இங்கு செயல்பட்டு வருகின்றன, அவற்றில் சீனிவாசா சேவை அறக்கட்டளை நிறுவனம் சிறப்பாக பல சேவைகளை புரிந்து வருகிறது.  

இங்கு ஊராட்சி ஒன்றிய நடுநிலைப்பள்ளி ஒன்று சிறப்பாக செயல்பட்டு வருகிறது. இப்பள்ளியில் 160க்கும் மேற்பட்ட மாணவர்கள் கல்வி பயின்று வருகிறர்கள்.  

இங்கிருந்து சுமார் 5 கிலோ மீட்டர் தொலைவில் கொடியம்பாளையம் எனும் தீவு அமைந்துள்ளது. இங்கிருந்து படகின் மூலம் இத்தீவிற்கு செல்லலாம்.
# ஜெரால்டின் சேடவுக்சு


**ஜெரால்டின் சேடவுக்சு (Geraldine Seydoux)** ஒரு ஜான்சு ஃஆப்கின்சு பல்கலைக்கழகத்தின் மூலக்கூற்று உயிரியலிலும் மரபியலிலும் பேராசிரியரும், ஓவார்டு அகுசு மருத்துவ நிறுவனத்தின் புலனாய்வாளரும் ஆவார்.  
இவர் சேடவுக்சு ஆய்வகத் தலைவராகவும் உள்ளார்.  

இவர் 1991இல் பிரின்சுடன் பல்கலைக்கழகத்தில் முனைவர் பட்டம் பெற்றார். மேலும் கார்னிகி நிறுவனத்தில் முதுமுனைவர் பஇற்சி பெற்றுள்ளார்.  
இவரது ஆய்வு *C. elegans* என்ற உயிரி எப்படி ஒரே உயிர்க்கலத்த்ல் புதிய உயிரியைப் படைக்கவல்ல பலவகை உயிர்க்கலங்களை உருவாக்குகிறது என்பதாகும்.  

## விருதுகள்

- 2001 மெக் ஆர்த்தர் ஆய்வுறுப்பினர் திட்டம்
- 2009 சியெலி புலமையாளர்.
- 2001 கிர்சுச் ஆய்வாளர்
# மோல்ட் மேலாடை



**மோல்ட் மேலாடை** என்பது, ஐரோப்பிய வெண்கலக் காலத்தில் கிமு 1900 - 1600 காலப் பகுதியைச் சேர்ந்த பொன் தகட்டால் செய்யப்பட்ட ஒரு பொருளாகும். இது 1833ல் வேல்சின் பிளின்ட்சயரில் உள்ள மோல்ட் என்னும் இடத்தில் கண்டுபிடிக்கப்பட்டது. இது பெரும்பாலும் சமயம் சார்ந்த சடங்குகளின் போது அணியப்படும் உடையின் ஒரு பகுதி என நம்பப்படுகிறது. இது தற்போது இலண்டனில் உள்ள பிரித்தானிய அருங்காட்சியகத்தில் உள்ளது.  

## கண்டுபிடிப்பு
இந்தப் பொன் மேலாடை குழியொன்றை மூடிக்கொண்டிருந்த அல்லது கற்களுக்காக நிலத்தைத் தோண்டிக்கொண்டிருந்த. வேலையாட்களால் 1833ல் கண்டுபிடிக்கப்பட்டது. இது பெயரீசுக் குன்று அல்லது கொப்ளின்சுக் குன்று எனப்படும் பகுதியில் உள்ள *பிரின் இர் எல்லிலொன்* எனப்படும் களத்தில் காணப்பட்ட வெண்கலக்காலப் புதை மேட்டில் கண்டுபிடிக்கப்பட்டது. இது உட்புறம் கல் வைத்துக் கட்டிய புதைகுழி ஒன்றில் வைக்கப்பட்டிருந்த ஒருவரின் எலும்புக்கூட்டில் காணப்பட்டது. எஞ்சியிருந்த எலும்புக்கூடு நொறுங்கிக் காணப்பட்டதுடன், மேலாடையும் நசுங்கியிருந்தது. முன்னர் இந்த மேலாடையில் 200-300 வரையான அம்பர் மணிகள் வரிசையாக இழைக்கப்படிருந்ததாகத் தெரிகிறது. ஆனால், இப்போது பிரித்தானிய அருங்காட்சியகத்தில் உள்ள மேலாடையில் ஒரேயொரு மணி மட்டுமே உள்ளது.
# நாவக்குறிச்சி


**நாவக்குறிச்சி** இந்தியா, தமிழ்நாடு மாநிலம், சேலம் மாவட்டம், ஆத்தூர் வட்டம் தலைவாசல் ஒன்றியத்திற்குட்பட்ட நிர்வாகத்தில் அமைந்துள்ள ஓர் ஊராட்சி ஆகும். இவ்வூர் சேலம்-சென்னை நெடுஞ்சாலையில் உள்ள தலைவாசல் என்ற ஊரிலிருந்து வடக்கே 5கி.மீ தொலைவில் அமைந்துள்ளது.  

## மக்கள்
இவ்வூராட்சியில் ஏறத்தாழ 5000 பேர் வசிக்கின்றனர். பெரும்பான்மையான மக்கள் விவசாயம் செய்கின்றனர். மிகுந்த எழுத்தறிவு விழிப்புணர்வு பெற்ற ஊர். ஏறக்குறைய 80 சதவீதம் மக்கள் எழுத்தறிவு பெற்றிருக்கிறார்கள். இவ்வூரில் அரசு தொடக்கப் பள்ளி ஒன்றும் அரசு உயர்நிலைப் பள்ளி ஒன்றும் 50 ஆண்டுகளுக்கும் மேலாக இயங்கி வருகின்றன.  

நாவக்குறிச்சியின் எல்லை கிராமங்கள்  

வடக்கே - சிறுவாச்சூர்  
தெற்கே - தலைவாசல்  
கிழக்கே - புத்தூர்  
மேற்கே - மணிவிழுந்தான்
# ஊராட்சி ஒன்றிய துவக்கப் பள்ளி, அ. தாழையூர்



**அ. தாழையூர் ஊராட்சி ஒன்றிய துவக்கப்பள்ளி**, இந்தியாவின் தமிழ்நாடு மாநிலத்தில் சேலம் மாவட்டம், மகுடஞ்சாவடி ஒன்றியத்தில் உள்ளது. அ. தாழையூர் (அக்ரகார தாழையூர்) ஊராட்சி ஒன்றிய துவக்கப்பள்ளி 1954 ஆகஸ்ட் திங்கள் 8-ஆம் நாள் துவங்கப்பட்டது. இப்பள்ளிக்கு தேவையான நிலத்தை இவ்வூரை சேர்ந்த திரு. கந்தசாமி கவுண்டர் தானமாக வழங்கினார். பிறகு 1961 ஏப்ரல் திங்கள் 19-ஆம் நாள் தமிழக அரசு அங்கீகாரம் பெற்று செயல்பட்டு வருகிறது. இப்பள்ளியில் தற்போதுவரை 12 தலைமையாசிரியர்கள் பணியாற்றியுள்ளனர். இப்பள்ளி தேசிய நெடுஞ்சாலை-47ற்கும், சேலம்-ஈரோடு இருப்புப்பாதைக்கும் மிக அருகில் மகுடஞ்சாவடியில் இருந்து சங்ககிரி செல்லும் வழியில் 3 கி.மீ. தொலைவில் அமைந்துள்ளது.  

## நிர்வாகம்
தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி மகுடஞ்சாவடி உதவித் தொடக்கக்கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல் வகுப்பு இப்பள்ளியில் பயிற்றுவிக்கப்படுகிறது.  

## மாணவர்கள் மற்றும் ஆசிரியர்கள்
இப்பள்ளியில் நூற்றுக்கும் மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், இடைநிலை ஆசிரியர்கள் பணியாற்றி வருகின்றனர்.  

## கற்றல் முறைகள்
இப்பள்ளியில் ஒன்று முதல் நான்காம் வகுப்பு வரை செயல் வழிக்கற்றல் முறையிலும் ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையில் கற்றல் கற்பித்தல் நடைபெறுகிறது. விளையாட்டு வழிக் கல்வி,கணினி வழிக் கல்வி,சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.  

## செயல்பாடுகள்
இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேனவும் பல்வேறு அமைப்புகள் ஏற்படுத்தப்பட்டுள்ளன.  
- கிராமக் கல்விக் குழு
- பள்ளி மேலாண்மைக் குழு
- பெற்றோர் ஆசிரியர் கழகம்
- அன்னையர் குழு

### மன்ற செயல்பாடுகள்
பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன  
- சுற்றுச்சூழல் மன்றம்
- அறிவியல் மன்றம்
- சமூக அறிவியல் மன்றம்
- கணிதம் மன்றம்
- தமிழ் இலக்கியம் மன்றம்
- ஆங்கில இலக்கியம் மன்றம்
- சதுரங்க மன்றம்

### விழாக்கள்
பள்ளியில் பல்வேறு விழாக்கள் நடத்தப்படுகின்றன.  
1. பள்ளி ஆண்டு விழா
1. விளையாட்டு விழா
1. கல்வி வளர்ச்சி நாள் விழா (காமராசர் பிறந்த தினம்)
1. குழந்தைகள் தின விழா
1. அப்துல் கலாம் பிறந்த நாள் விழா
1. உலக யோகா தினம்
1. பொங்கல் தமிழர் திருநாள்
# பெத்தநாயக்கன்பாளையம்



**பெத்தநாயக்கன்பாளையம்** (*Pethanaickenpalayam*), சுருக்கமாக *பெ.நா.பாளையம்* எனவும் அறியப்படும் இது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் இருக்கும் ஒரு பேரூராட்சி ஆகும். பெத்தநாயக்கன்பாளையம் வட்டம் மற்றும் பெத்தநாயக்கன்பாளையம் ஊராட்சி ஒன்றியம் ஆகியவற்றுக்கு நிர்வாகத் தலைமையிடமாக உள்ளது. இந்நகரின் வழியாக தேசியநெடுஞ்சாலை 68 செல்கிறது. மேலும் இப்பகுதி ஆத்தூர் சட்டப்பேரவைத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்நகரின் இடையில் (வடமேற்க்கில் இருந்து தென்கிழக்காக) வசிஷ்ட நதி பாய்க்கிறது. முன்பு வேளாண்மைக்கு பயன்பட்டது. தற்போது ஆண்டின் மழைக்காலத்தில் மட்டுமே, சில நாட்கள் ஆற்றுநீர் குறைவாக ஓடும்.இங்கு சிறப்பு வாய்ந்த, புகழ்பெற்ற கொப்புக் கொண்ட பெருமாள் கோயில் உள்ளது. இங்கு லட்சக்கணக்கான பக்தர்கள் வருடாந்திரம் புரட்டாசி மாத சனிக்கிழமை நாட்களில், இக்கோயிலுக்கு சென்று வழிபடுவர். இக்கோயில் மலையின் உச்சியில் அமைந்துள்ளது. பக்தர்கள் செல்வதற்கு ஏதுவாக, மலையில் படிகட்டுகள் அமைக்கப்பட்டுள்ளன.  

## அமைவிடம்
பெத்தநாயக்கன்பாளையம் பேரூராட்சிக்கு 42 கி.மீ. தொலைவில் மாவட்ட தலைநகரம் சேலம் உள்ளது. இதன் கிழக்கில் ஆத்தூர் 14 கி.மீ.; மேற்கில் வாழப்பாடி 13 கி.மீ.; வடக்கில் கல்வராயன் மலை எல்லை பகுதியாகவும் தெற்கில் மல்லியக்கரை மற்றும் திம்மநாயக்கன்பட்டி 14 கி.மீ. தென் கிழக்கு தம்மம்பட்டி 35 கி.மீ. தொலைவில் உள்ளது.  

## வங்கிகள்

- யூகோ வங்கி (FSC Code: UCBA0000477)
- ஆக்சிஸ் வங்கி, (IFSC Code: UTIB0004546)
- சேலம் மாவட்ட மத்திய கூட்டுறவு வங்கி,
- பெத்தநாயக்கன்பாளையம் தொடக்க வேளாண்மை கூட்டுறவு வங்கி
- ஆத்தூர் நகர கூட்டுறவு வங்கி (வரை எண்-94)

## பேரூராட்சியின் அமைப்பு
12.90 கி.மீ. பரப்பும், 15 பேரூராட்சி மன்ற உறுப்பினர்களையும், 185 தெருக்களையும் கொண்ட இப்பேரூராட்சி ஆத்தூர் சட்டமன்றத் தொகுதிக்கும், கள்ளக்குறிச்சி மக்களவைத் தொகுதிக்கும் உட்பட்டது.  

## புகழ் பெற்றவர்கள்

- சி. பழனிமுத்து (ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1977, 1980, 1984 தேர்தல்களில் ஆத்தூர் தொகுதியில் இருந்து இந்திய தேசிய காங்கிரசு கட்சியின் வேட்பாளராகவும், 1980 தேர்தலில் இந்திய தேசிய காங்கிரசு (இந்திரா) கட்சியின் வேட்பாளராகவும் தேர்ந்தெடுக்கப்பட்டார்.(1977-1980, 1980-1984, 1985-1989 சட்டமன்ற உறுப்பினராகவும் தேர்ந்தெடுக்கப்பட்டார்**.**)

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,611 வீடுகளும், 17,678 மக்கள்தொகையும், கொண்டது.  

## இதனையும் காண்க
- பெத்தநாயக்கன்பாளையம் வட்டம்
- பெத்தநாயக்கன்பாளையம் ஊராட்சி ஒன்றியம்
# திருமலைக்கேணி

**திருமலைக்கேணி** கோயில் திண்டுக்கல் மாவட்டம் சாணார்பட்டி ஒன்றியத்தில் அமைந்துள்ள சுப்ரமணியசுவாமி கோயில் ஆகும். திண்டுக்கலிலிருந்து சுமார் 22 கி.மீ தொலைவில் அமைந்துள்ளது.  

இக்கோயில் கரந்தமலை தொடரில் மலை உச்சியில் அழகிய வனந்திரத்தின் மத்தியில் அமைந்துள்ளது. இங்கு மயில்களும், வானரங்களும் அதிகமாக காணப்படுகிறது. இத்தலத்தில் வற்றாத நீர் சுனை உள்ளது இதன் பெயர் காரணமாகவே இத்தலம் 'திருமலைக்கேணி' என்று அழைக்கப்படுகிது.  

இத்திருக்கோயிலில் உள்ள நீர் ஒரு இடத்தில் வெந்நீராகவும், வேறு இடத்தில் சாதாரனமாகவும் மற்றுமொரு இடத்தில் மிக குளிர்ந்த நிலையிலும் இருப்பது சிறப்பு. இத்தலத்தில் மௌனகுரு சுவாமிகள் என்ற சித்தர் பல காலங்களுக்கு முன்னர் இங்கு சீவசமாதி நிலை அடைந்துள்ளார் அவருக்கென தனிக்கோயில் உள்ளது.
# ஏழுபுளி


சேலம் மாவட்டம், ஆத்தூர் வட்டம், பெத்தநாயக்கன் பாளையம் ஒன்றியம், கருமந்துரை செல்லும் வழியில் உள்ளது **ஏழுபுளி** என்ற கிராமம். ஏழு புளிய மரங்கள் இருந்ததாக வரலாறு கூறுகிறது. இங்கு மலைவாழ் மக்கள் வசிக்கின்றனர். இந்தக் கிராமத்தைச் சுற்றிலும் மலைகள் இருப்பதால் குளிர்காலங்களில் மிகுந்த குளிர் காணப்படுகிறது. இங்கு ஊ.ஒ.ந.நி.பள்ளி உள்ளது. இப்பள்ளி சிறந்த பள்ளிக்கான விருதுக்குத் தேர்வு செய்யப்பட்டுள்ளது.
# மாணவர்

நகரில் உள்ள ஒரு சர்வதேச பள்ளியில் வெவ்வேறு தேசங்களைச் சேர்ந்த மாணவர்கள். இந்தப் பள்ளியில் பள்ளிச் சீருடை இல்லை.]]  

**மாணவர்** (Student) என்பவர் முதன்மையாக ஒரு பள்ளி அல்லது பிற கல்வி நிறுவனத்தில் கல்வி பயிலும் ஒருவரைக் குறிப்பதாகும்.  

ஐக்கிய இராச்சியம் மற்றும் பெரும்பாலான பொதுநலவாய நாடுகளில், "மாணவர்" என்பது மேல்நிலைப் பள்ளிகள் மற்றும் மேற்படிப்புகளில் (எ.கா., கல்லூரி அல்லது பல்கலைக்கழகம் ) சேர்ந்தவர்களைக் குறிக்கிறது; ஆரம்ப/தொடக்கப் பள்ளிகளில் சேருபவர்களும் "மாணவர்கள்" என்று அழைக்கப்படுகிறார்கள்.  

## ஆசியா
### சிங்கப்பூர்
சிங்கப்பூரில் ஆறு வருட ஆரம்பப் பள்ளிக் கல்வி கட்டாயமாகும்.  
- தொடக்கப்பள்ளி (தொடக்க 1 முதல் 6 வரை)
- மேல்நிலைப் பள்ளி (இரண்டாம் நிலை 1 முதல் 4 அல்லது 5 வரை)
- இளையோர் கல்லூரி (இளையோர் கல்லூரி 1 முதல் 2 வரை - விருப்பத்திற்குரியது) அல்லது பாலிடெக்னிக் (3 ஆண்டுகள் - விருப்பத்திற்குரியது)

## இவற்றையும் காண்க

- ஆசிரியர்
- கற்றல்